Қазақстанда ағза донорлығынан бас тартуды немесе келісімді қалай тіркеуге болады
DATE: 12:07, 11 Ақпан 2024 | GMT +5
TITLE: Қазақстанда ағза донорлығынан бас тартуды немесе келісімді қалай тіркеуге болады
URL: https://kaz.inform.kz/news/kazakstanda-agza-donorliganan-bas-tartudi-nemese-kelsmd-kalay-trkeuge-boladi-53e36c/
META: DATE: 12:07, 11 Ақпан 2024 | GMT +5
TOTAL WORDS: 142
AUTHOR(S):
TEXT: «Қазіргі кезде Қазақстан Республикасы Денсаулық сақтау министрінің 2020 жылғы 21 желтоқсандағы бұйрығына сәйкес, "Трансплантациялау мақсатында ағзалардың және тіндердің қайтыс болғаннан кейінгі донорлығынан тірі кезінде бас тарту немесе келісім алуды тіркеу" мемлекеттік қызметтің формасы медициналық - санитариялық алғашқы көмек арқылы қағаз нұсқада немесе электронды үкіметтің вебсайтында ұсынылады», - делінген министрліктің Kazinform агенттігіне берген жауабында. Айта кетейік, жақында ҚР Денсаулық сақтау министрі Ақмарал Әлназарова Қазақстанда заң деңгейінде адам қайтыс болғаннан кейінгі донорлық тәртібіне қатысты жұмыс реттелгенін айтты. «Дегенмен, бұл салада жетілдіретін тұстары бар шығар, бірақ ол тек заңнамалық базаға байланысты емес. Бұл жерде халықтың денсаулық сақтау жүйесіне деген сенімі өте үлкен мәселе. Атап айтқанда, осы саладағы мәселелерді егжей-тегжейлі пысықтаймыз. Менің ойымша, халықтың өзі бұған дайын болуы керек. Біріншіден, мұны мәжбүрлі түрде жасауға болмайды. Біздегі заңнама ағза донорлығын дұрыс ұйымдастыруға мүмкіндік береді», - деді министр. Еске салсақ, 4 мыңға жуық қазақстандық ағза алмастыру кезегінде тұр
